kardosdrur/scandi-wiki huggingface dataset:
King William's Town

King William's Town er en by i provinsen Eastern Cape i Sydafrika og ligger ved Buffalo omkring 50 km vestnordvest for East London.

King, som byen kaldes lokalt, ligger på 389 moh ved foden af Amatola-bjergene midt i et tæt befolket landbrugsdistrikt. De fleste offentlige bygninger og forretninger er bygget i sten. Byen har produktion af slik, stearinlys, sæbe, tændstikker og læder og har stor handel med East London i uld, skind og korn. 

Byen var et vigtigt centrum for handel med de indfødte i Kaffraria. Den blev grundlagt af Benjamin d'Urban i maj 1835 under xhosa–krigen det år og er opkaldt efter William IV. Den blev forladt i december 1836, men blev beboet på ny i 1846 og var hovedstad i Britisk Kaffraria, fra det blev oprettet i 1847, til det blev indlemmet i Kapkolonien i 1865. Mange af kolonisterne i nabodistrikterne er efterkommere af medlemmer af den tyske legion, som blev opløst efter Krimkrigen og givet landområder i Kapkolonien. Derfor er navne som Berlin, Potsdam, Braunschweig, Frankfurt og Stutterheim givet til bosætningerne i denne del af landet.

Oprindelig blev byen erklæret som provinshovedby for det omkringliggende distrikt Adelaide, og områdets økonomi var afhængig af kvæg og fårehold. Dens nærhed til den nye provinshovedby Bhisho har ført ny udvikling til området efter apartheids fald i 1994.

Referencer

Eksterne henvisninger 

Byer i Sydafrika
Frugtsalat

Frugtsalat er en ret af rå frugt med en råcreme af æggesnaps, vanilje og flødeskum. Den sælges også færdiglavet af dåsefrugt i sødet eller usødet saft og evt. med hakket chokolade.
Der findes talrige opskrifter på frugtsalat: af henkogt frugt, med yoghurt, en krydret sovs med jordnødder m.m.

Frugter 
Frugter, der kan bruges i frugtsalat, er bl.a.:

 Ananas
 Appelsin
 Brombær
 Banan
 Granatæble
 Guava
 Hindbær
 Jordbær
 Kiwi
 Mandarin
 Mango
 Papaya
 Pære
 Vandmelon
 Vindruer

Desserter
Frugtretter
Salat
Darren McMillian

Darren McMillian (død d. 11. april 2007) var en amerikansk fribryder, bedst kendt fra Xtreme Pro Wrestling hvor han kæmpede som "Mr. 80'tys" Dynamite D og senere bare D. Darren er anerkendt som en af de personer der har ydet den største indsats for at skabe en wrestlingindustri i Californien. Han døde i 2007 efter en lang kamp med sygdom.

Eksterne henvisninger 

 

Wrestlere fra USA
Tjek fødselsår
Jon Heidenreich

Jon Heidenreich (født d. 28. juni 1969) er en amerikansk fribryder, bedst kendt fra World Wrestling Entertainment hvor han wrestlede fra 2003 til 2006 som Heidenreich.

Eksterne henvisninger 

 

Wrestlere fra USA
Udenrigsministeriet (USA)

Udenrigsministeriet i USA (; litt. USA's Statsdepartment) er et ministerium i den amerikanske regering med ansvar for udenrigsanliggender. Ministeriet blev oprettet den 27. juli 1789, og det har sit hovedsæde i Harry S. Truman-bygningen, tæt på Det Hvide Hus.

Den nuværende udenrigsminister er Antony Blinken.

Referencer

Eksterne henvisninger 

 Officiel hjemmeside

USA's myndigheder
USA
Herodes Agrippa

Herodes Agrippa 1. (født 10 f.Kr., død 44 e.Kr.) var en jødisk konge. Han var søn af Aristobulos 4. og sønnesøn af Herodes den Store.

Ifølge Josephus sendte Herodes ham til det kejserlige hof i Rom efter mordet på hans far i 7 f.Kr. Han opvoksede der og blev ven med kejser Tiberius og dennes søn Drusus, men blev tvunget til at forlade byen efter Drusus' død i 23 e.Kr. Herefter levede Agrippa en omtumlet tilværelse og var en overgang embedsmand for sin onkel landshøvding Herodes Antipas i Galilæa.

Til sidst vendte han tilbage til Rom, hvor Tiberius igen tog venligt imod ham. Her blev han gode venner med Caligula, og da Caligula besteg tronen i år 37, blev han udnævnt til statholder med titel af konge i Batanæa og Trachonitis. I 39 vendte Agrippa igen tilbage til Rom og fik sin onkel Antipas afsat, hvorefter han fik lagt Antipas' områder ind under sit kongedømme. Efter Caligulas død i 41 fik Agrippa lagt Judæa ind under sit kongedømme som belønning for at have hjulpet kejser Claudius til magten, og han regerede derefter over et område svarende til Herodes den Stores.

Ifølge Apostlenes Gerninger, kapitel 12, henrettede Herodes Agrippa i påsken år 44 apostlen Jakob den Ældre og anholdt Peter for at gøre jøderne tilfredse. Efter at Peter var flygtet fra fængslet, lod Herodes Agrippa Peters fangevogtere henrette. Senere samme år døde han angiveligt ved at blive ædt op indefra af maddiker, fordi han havde opført sig ekstravagant og ikke givet Gud æren.

Josephus' beretning om Agrippas død minder om Apostlenes Gerningers, idet han ifølge denne beretning døde efter fem dages voldsomme smerter i indvolde og hjerte. Efter Agrippas død overlod Claudius styret i Judæa til romerske procuratorer frem for at lade Agrippas søn af samme navn overtage tronen.

Referencer 

Personer i antikken
Konger
Jødiske monarker
Personer i Det Nye Testamente
Sorbet

Sorbet er en frossen dessert lavet af sødet vand med frugt, chokolade, vin og/eller likør. Sorbets oprindelse kan stamme fra en mellemøstlig drik charbet, lavet af sødet frugtjuice og vand. Udtrykket sorbet er hentet fra şerbet, "sorbet", som stammer fra arabisk. 
Sorbet er ikke en is, selvom den fejlagtigt er betegnet som en. 

Is
Zhou Enlai

Zhou Enlai (født 5. marts 1898, død 8. januar 1976) var den kinesiske ministerpræsident fra 1949 til 1976. Han studerede i Frankrig, hvor han mødte Deng Xiaoping, og oprettede det kommunistiske magasin "Rødt Lys".

Kilder 
 Kina efter Deng (1997) af Kjeld Erik Brødsgaard og Gyldendalske Boghandel, Nordisk Forlag A.S.

Kommunister fra Kina
Politikere fra Kina
George Macartney

George Macartney, 1. Earl Macartney (født 14. maj 1737 i Lissanoure i Antrim i Irland, død 31. maj 1806 i Chiswick i Middlesex i England) var en britisk statsmand, kolonialembedsmand og diplomat.

Liv og virke 
George Macartney havde skotsk familiebaggrund, og fik sin højere uddannelse ved Trinity College i Dublin og Temple School i London. Hans professionelle løbebane begyndte med hans udnævnelse som særlig udsending til Rusland i 1764, hvor han og Katarina II forhandlede sig frem til et forbund mellem de to stater. Efter at han blev udnævnt til peer og fik plads i det britiske overhuset blev han i 1775 guvernør for Grenada og i 1780 for Madras. Han afslog udnævnelsen til generalguvernør i Indien, og vendte i stedet tilbage til England i 1786.

I 1792 blev han leder for det som er blevet kendt som Macartney-sendefærden med det opdrag at forberede officielle og ligeværdige handelsforbindelser med Kina. Men i Beijing førte dels hofintriger og dels Macauleys uvilje til at give kejseren de almindelige æresbevisninger (særlig kowtowbukket) at han blev kontant afvist af Qianlong-kejseren.

Efter et hemmelig diplomatisk opdrag i Italien blev han eleveret til baron og samme år udnævnt til guvernør for det ny erhvervede område Kapkolonien. I 1798 måtte han træde tilbage af helbredsgrunde. Han døde i 1806.

Litteratur 
 Jonathan D. Spence: Chinas Weg in die Moderne. München 2001. 

Britisk kolonihistorie
Jarler fra Irland
Baroner fra Storbritannien
Briter i 1700-tallet
Briter i 1800-tallet
George Yonge

George Yonge (født 1731, død 25. september 1812) var en britisk krigssekretær (1782–1783 og 1783–1794) og guvernør i Kapkolonien (1799–1801).

Han tjente også som medlem af parlamentet for Honiton fra 1754 til 1761 og igen fra 1763 til 1796.

Personer fra Storbritannien
Briter i 1700-tallet
Briter i 1800-tallet
Organiseret kriminalitet

Organiseret kriminalitet er kriminelle grupper, der systematisk forfølger mål med ulovlige midler. Oftest bruges betegnelsen om kriminelle organisationer der arbejder med generering af økonomisk profit, men kan også anvendes om terrororganisationer med politiske i stedet for økonomiske mål.

Organiseret kriminalitet sættes ofte i forbindelse med narkotikadistribution, hvidvaskning eller afpresning af penge, mord og lejemord, bedrageri, menneskehandel – herunder også kvindehandel – samt prostitution.
 
Organiserede grupper af kriminelle bruger ofte navne til deres organisationer. Eksempler på sådanne, der er blevet almindeligt kendt i offentligheden kan være:

Se også 
 De fem familier
 National Crime Syndicate

Referencer
Marengs

Marengs ([mɑˈʁaŋs]) er en dessert af pisket æggehvide og sukker. Tit tilsættes også en syre som eddike eller vinsten.
Marengs bliver ofte tilsat smag som vanilje og en smule mandel- eller kokosekstrakt.
Marengs er søde med en sprød overflade og luftigt indre.

Kemi 
Æggehvider er proteinholdige, og når de piskes denatureres proteinerne og giver den stive struktur. Den tilsatte syre hjælper til denatureringen af proteinerne, og derfor er en marengs med syre mere stabil end uden. Mange syrer er ildesmagende, og det er ikke strengt nødvendigt at tilsætte syre. Vinsten har ingen smag og benyttes derfor ofte.
Det er vigtigt, de tilsatte smagsgivere ikke er fedtholdige, da fedt nedbryder marengsens struktur.

Forskellige slags marengs 
- Rutebiler er kakaomarengs i en karakteristisk facon, der ligner en rutebil lidt (aflang og med rillet top) 
- Marengskys er små, runde marengs med varierende smag sprøjtet ud med en stjernetyl
- Pavlova er en australsk marengskage. Den indeholder majsstivelse, der gør, at dens indre er blød og skumfidus-agtig 
- Bedstefars skæg er en klassiker i Danmark. Den består af en kagebund, et tyndt lag syltetøj eller frugtpuré og et lag marengs. Marengsen kan enten være bagt igennem og sprød - eller bagt kortvarigt og have en sprød top og som pavlovaen et blødt indre 
- Den amerikanske Angelfood-kage er marengsbaseret 
- Baked Alaska er en iskage. Is bages ind i en blød marengs 
- Marengsreder har samme tekstur som marengskys, men er sprøjtet ud så de ligner fuglereder. De fyldes med f.eks. bær, frugt eller creme.

Referencer

Eksterne henvisninger 

Desserter
Fiorello LaGuardia

Fiorello Henry (Enrico) LaGuardia (11. december 1882 i The Bronx, New York – 20. september 1947 i New York City, New York) var byen New Yorks borgmester under tre perioder, fra 1934 til 1945. Før han blev borgmester, var han medlem af Repræsentanternes Hus i årene 1917-19 og 1923-33. LaGuardia var republikaner men støttede ikke desto mindre den demokratiske præsident Franklin D. Roosevelts politik og blev af denne udnævnt til direktør for USAs civilforsvar under forberedelserne til USAs deltagelse i 2. verdenskrig (1941-42).

Opkaldt efter LaGuardia 
 LaGuardia lufthavn – lufthavn i New York
 Fiorello H. LaGuardia High School of Music & Art and Performing Arts – skole i New York

Eksterne henvisninger 

Borgmestre fra USA
Medlemmer af Repræsentanternes Hus i USA
Personer fra New York
Nortel

Nortel var en canadisk telekommunikationsfirma, der producerede alt fra mobiltelefoni netværket (CDMA, GSM, WiMax,...), datakommunikation (IP-telefoni, WAN, MAN, LAN, WLAN...) til fiber optisk.

Nortel gik konkurs i 2009 i Canada og USA. Det var den største konkurs i Canadas historie. Selskabets aktiver var i 2016 solgt til række forskellige købere.

Referencer

Eksterne links 
 Nortels hjemmeside 
 LG-Nortel 
 Innovative Communications Alliance (Nortel – Microsoft) 
 Commons Avaya

Mobiltelefonproducenter
Elektronikvirksomheder fra Canada
It-virksomheder fra Canada
Telekommunikationsvirksomheder fra Canada
Etableret i 1895
Ophørt i 2014
South African Broadcasting Corporation

South African Broadcasting Corporation er et national, statlig ejet radiofonisselskab i Sydafrika.

SABC startede med radiosendinger i 1936 og fjernsynssendinger i 1976. De tilbyder i dag 18 radiokanaler og 4 fjernsynskanaler.

Tv-stationer
Virksomheder fra Sydafrika
Statsejede virksomheder
Maritzoprøret

Maritzoprøret (eller Boeroprøret eller Femshillingsoprøret) udbrød i Sydafrika i 1914 ved udbruddet af første verdenskrig: oprørerne ønskede en genoprettelse af de gamle boerrepublikker og var i stærk opposition til regeringen i den nye Unionen Sydafrika.

Mange af unionens ledere havde selv kæmpet på boernes side i den anden boerkrig 12 år tidligere.

Oprøret mislykkedes, og initiativtagerne blev fængslet og fik bøder.

Sydafrikas historie
Limfjordscup

Limfjordscup er en stor international fodboldturnering i Lemvig.

Stævnet er internationalt – med ca. 2000 fodboldglade unge mennesker, der mødes og spiller fodbold i 4 dage. Kampene spilles på et stadionanlæg med grønne baner. Holdene indkvarteres på byens skoler.

Eksterne henvisninger 
 Limfjordscup.dk

Fodboldturneringer
Lemvig
Felttoget i Sydvestafrika

Felttoget i Sydvestafrika fandt sted under første verdenskrig. Styrker fra Sydafrika trængte ind i og erobrede Tysk Sydvestafrika, nutidens Namibia, som et led i den større konflikt mellem Tyskland og Storbritannien.

Da krigen brød ud i Europa, var de sydafrikanske myndigheder opmærksomme på, hvilken fare den fælles grænse med den tyske koloni indebar. Statsminister Louis Botha informerede de britiske myndigheder om, at Sydafrika havde til hensigt at forsvare sig selv, og Storbritannien anmodede Sydafrika om at invadere den tyske koloni. Dette svarede Botha positivt på.

Sydafrika mobiliserede og opbyggede styrker langs grænsen i september 1914. Lige efter dette besatte sydafrikanske styrker havnebyen Lüderitz.

Imidlertid havde tyskerne en del sympati blandt boerne efter den tyske støtte i den anden boerkrig bare 12 år tidligere. Dette førte til Maritzoprøret, som tog opmærksomheden hos de sydafrikanske myndigheder og forsinkede videre felttog mod den tyndt forsvarede tyske koloni.

Men i marts 1915 invaderede de sydafrikanske styrker med 67.000 mand både til søs og til lands for at besætte den tyske koloni. En landstyrke på 3.000 mand marcherede i to uger 400 kilometer gennem Kalahari-ørkenen. Den sydafrikanske statsminister Louis Botha havde selv kommandoen over styrkerne, som tidligt besatte dybhavnen Walvis Bay og Swakopmund i nord. Under invasionen mødte besætterne både landminer og forgiftede vandkilder samt intens modstand en del steder. Hovedstaden Windhoek faldt 20. maj. På dette tidspunkt havde de sydafrikanske styrker kontrol over det meste af landet, og de tyske styrker blev senere presset op i det nordvestlige hjørne af området. De blev slået i et slag ved byen Otavi 1. juli og overgav sig ved Khorab 9. juli 1915.

1. verdenskrig
Felttoget i Østafrika (1. verdenskrig)

Felttoget i Østafrika er betegnelsen på felttoget sydafrikanske, belgiske og allierede styrker kæmpede under første verdenskrig for at erobre Tysk Østafrika (i dag landene Tanzania, Burundi og Rwanda).

Felttoget udmærkede sig ved store tab i forbindelse med sygdom, kun 1 af 30 døde omkom i kamphandlinger, resten måtte give tabt for tropesygdomme og udmattelse. Den tyske kommandant Paul von Lettow-Vorbeck har efter fået anerkendelse for sin strategiske udnyttelse af stærkt underlegne styrker til at opbinde overlegne styrker fra det britiske imperium og dets allierede.

1. verdenskrig
Chaharshanbe Suri

Chaharshanbe Suri ( Čahār-šanba(-e)-sūrī; er en iransk festival, der afholdes aftenen før den sidste onsdag før Nowruz (den iranske nytårsdag). .Fejringen kaldes også Ildens festival.

Festivalen er lysets (det godes) højtidelighedsholdelse, som vinder over mørket (det onde). Symboliseringen bag ritualerne er alle rodfæstet tilbage til Zarathustrianisme.

Traditionen inkluderer folk, som går ud på gader og stræder for at lave bål og hoppe over dem, mens de synger den traditionelle sang Zardî-ye man az to, sorkhî-ye to az man (bogstaveligt talt: Mit gule til dig, dit røde til mig).

Ved at servere forskellige slags kager og nødder som Ajīl-e Moshkel-Goshā (De problemløsende nødder) er Chaharshanbe Suri en anledning til at takke for det forrige års sundhed og lykke.

Ifølge traditionen får de levende besøg af deres forfædres sjæle på årets sidste dag, og mange børn dækker sig selv til med slør. De løber også igennem gaderne, mens de banker på deres krus og pander med skeer, og banker på dørene for at bede om almisser. Ritualet er kaldt qashogh-zany (bank med skeen) og symboliserer at slå årets sidste uheldige onsdag.

Se også 
 Iranske kalender
 Zarathustrianisme

Noter 

Kultur i Iran
Malmesbury (Western Cape)

Malmesbury er en by i Western Capeprovinsen i Sydafrika.

Byen ligger i et område kendt som Swartland (sort jord), på grund af den mørke, rige jord. Området blev anbefalet til nybyggere blandt andet på grund af de varme, svovlholdige kilder som havde ry for at lindre reumatisme.

Malmesbury har fået sit navn efter guvernør Lowry Coles svigerfar, den første Jarl af Malmesbury.

Byer i Sydafrika
British Army

British Army er den britiske hær. Sammen med Royal Navy og Royal Air Force udgør den Storbritanniens væbnede styrker. Per april 2004 bestod hæren af 99.400 trænede, professionelle soldater i aktiv tjeneste.

Se også 
 Royal Army

Ekstern henvisning 
 Official website of the British Army

Wikimedia Commons

Storbritanniens militær
Andrew Craighan

Andrew Craighan (født den 18. juli 1970) er en britisk musiker bedst kendt for hans position som lead guitarist i det britiske death/doom metal band My Dying Bride. I mellem 1989 og 1990 spillede han guitar i dødsmetal-bandet Abiosis og efterfølgende mødtes han med Aaron Stainthorpe (vokal), Calvin Robertshaw (guitar) og Rick Miah (trommer) og dannede My Dying Bride.

Eksterne henvisninger 
 Andrew Craighan minibiografi på mydyingbride.org

Fodnoter 

Guitarister fra Storbritannien
My Dying Bride
Audrey Raines

Audrey (Louise) Raines er en fiktiv person fra tv-serien 24 timer.
Audrey kommer første gang med i sæson 4.
Audrey er datter af forsvarsministeren, James Heller. Hovedpersonen, Jack Bauer, arbejder for forsvarsministeren og er kæreste med Audrey.

Biografi 
Audrey (født Audrey Louise Heller) blev født enten i Albany, New York, eller i Providence, Rhode Island. Hun fik en Bachelor i engelsk fra Yale Universitet, og en Master i "Public Policy" fra Brown Universitet. Hun var ansat som en Inter-Agency Liaison for USA's forsvarsministerium, hvor hun sidst var arbejdede i CTU-afdelingen i Los Angeles. Hun har store evner og ekspertise i at kordinere mellem statens agenturer. Audrey arbejdede tidligere for forsvarsministriet som (senior-) politisk analytiker for forsvarsministeren.

Raines, Audrey
Krageholm slot

Krageholm (før 1658 ) er et slot i Herrestad herred i Ystads kommun i Skåne. Slottet ligger ca. 8 kilometer nord for Ystad ved Krageholmssjön. Den nuværende stil er fra 1720'erne. Krogholm tilhørte i 1300-tallet den danske uradelslægt Due. En overgang var herregården ejet af Jørgen Krabbe, som i 1678 henrettedes, beskyldt for forræderi mod den svenske besættelsesmagt. Samtidig blev en del af slottet brændt ned.

Eksterne henvisninger 
 Krageholms slott – officiel hjemmeside 
 Sylve Åkesson: Om Krageholms slott 

Slotte i Skåne
Bygninger, konstruktioner og anlæg i Ystad
De Forenede Nationers Pagt

De Forenede Nationers Pagt er aftalen som etablerede den internationale organisation De Forenede Nationer. Aftalen blev åbnet for underskrivelse den 26. juni 1945 ved en konference i San Francisco i USA og trådte i kraft den 24. oktober 1945 efter at have blevet ratificeret af de fem faste medlemmer af FN's sikkerhedsråd.

Resumé
FN-pagten består af et præambel og en serie artikler, der er inddelt i kapitler.

Præambelet består af to væsentlige dele: Den første del indeholder et generelt mål om at opretholde freden og den internationale sikkerhed, samt respekten for menneskerettighederne; den anden del af præambelet er en erklæring, der ligesom en aftale fortæller, at De Forenede Nationer har opnået enighed om indholdet af pagten.

 Kapitel 1 fastsætter De Forenede Nationers formål. Ligeledes indeholder det de væsentlige bestemmelser om opretholdelsen af den internationale fred og sikkerhed.
 Kapitel 2 definerer hvilke kriterier en stat skal opfylde for at kunne blive medlem af De Forenede Nationer.
 Kapitel 3-15, der udgør størsteparten af pagten, beskriver De Forenede Nationers organer og institutioner og deres respektive beføjelser.
 Kapitel 16 og 17 beskriver hvorledes De Forenede Nationer integreres med folkeretten.
 Kapitel 18 og 19 gør det muligt at tilføje ændringsbestemmelser til pagten og fastsætter ratifikationskriterierne.

Eksterne henvisninger
 FN-pagten i fuld ordlyd (engelsk) 
 FN-pagten i fuld ordlyd (dansk) 

FN-konventioner
Etableret i 1945
SABC3's største sydafrikanere

Great South Africans var en Sydafrikansk fjernsynsserie sendt på South African Broadcasting Corporations tv-kanal SABC3 i 2004.

Fjernsynskanalen sendte en række portrætprogrammer om de aktuelle kandidater, og et stort antal sydafrikanere deltog i afstemningen via telefon, sms og internet. De sidste ti placeringer skulle afgøres ved en ny afstemning, men programmet blev taget af på grund af politiske kontroverser, og Nelson Mandela blev givet den øverste placering baseret på den første afstemning.

Kåringen 
 Nelson Mandela, første præsident i det demokratiske Sydafrika, og vinder af Nobels fredspris (1918-2013)
 Christiaan Barnard, pioner indenfor hjertetransplantation (1922-2001) 
 F.W. de Klerk, eks-præsident, og vinder af Nobels fredspris (1936-2021 )
 Mahatma Gandhi, pacifist og uafhængighedsforkæmper (1869-1948) 
 Nkosi Johnson, et barn som døde af AIDS (1989-2001) 
 Winnie Madikizela-Mandela, politiker, Nelson Mandelas ekskone (1936-2018)
 Thabo Mbeki, præsident (1942-)
 Gary Player, golfspiller (1935-)
 Jan Smuts, politiker (1870-1950)
 Desmond Tutu, ærkebiskop og vinder af Nobels fredspris (1931-2021)
 Hansie Cronje, cricketspiller (1969-2002)
 Charlize Theron, skuespiller og Oscarvinder (1975-)
 Steve Biko, borgerrettighedsforkæmper (1946-1977)
 Shaka, grundlægger af Zulunationen (1787-1828)
 Mangosuthu Buthelezi, politiker og Zuluprins (1928-2023)
 Tony Leon, politiker (1956-)
 Brenda Fassie, sanger (1964-2004)
 Mark Shuttleworth, it-iværksætter, knyttet til Thawte og Ubuntu Linux (1973-)
 Hendrik Frensch Verwoerd, tidligere statsminister, og idelogen bag apartheid (1901-1966)
 Chris Hani, politiker, blev henrettet mens han var generalsekretær i SACP (1942-1993)

Listen omfatter 100 navne. For den fuldstændige liste se :en:SABC3's Great South Africans
New York Knicks

New York Knicks er et amerikansk basketballhold med base i New York. Holdet spiller i NBA.

Knicks er et af tre hold som har eksisteret siden NBA blev grundlagt i 1946; de andre to er Boston Celtics og Golden State Warriors (oprindeligt Philadelphia Warriors). Knicks har vundet to NBA-mesterskaber, i 1970 og 1973.

Mesterskabs årene 
Med William Red Holzman som træner for New York Knicks, ledte han sammen med NBA hall of fame spillerne Walt Frazier, Dave DeBusschere, Willis Reed til deres første NBA title i 1970, da de vandt over Los Angeles Lakers igennem 7 kampe.

Tre sæsoner efter vandt Knicks deres andet mesterskab, da de vandt over Los Angeles Lakers efter fem kampe (4-1)

Patrick Ewing perioden 

I draften 1985, draftede New York Knicks hall of fame center-spilleren Patrick Ewing.

Igennem 15 sæsoner i New York Knicks formåede NBA-stjernen, at vinde Rookie of the year og komme i NBA finalen to gange, men Knicks formåede ikke at vinde nogle titler med center-spilleren.

Ankomsten af "The Big Three" 
I år 2010 skrev Knicks under med den tidligere Phoenix Suns stjerne Amar'e Stoudemire og den tidligere Denver Nuggets stjerne Carmelo Anthony. Efter en sæson fik man skrevet en kontrakt med den daværende NBA vinder sammen med Dallas Mavericks', Tyson Chandler.

Spillere

Nuværende spillere

Pensionerede numre

Eksterne henvisninger 

 

Hold i NBA
Etableret i 1946
Knicks
Gryfino

Gryfino er en by i det vestlige Polen, i zachodniopomorskie voivodskab (Stettin Byområdet). Gryfino er hovedsæde for amtet Powiat gryfiński. Gryfino ligger ved floden Oder tæt på Szczecin.

Natur 
 Bukowa Skoven

Byer ved Gryfino 
 Stettin
 Pyrzyce
 Chojna
 Mieszkowice
 Cedynia
 Trzcińsko - Zdrój
 Gartz (Oder) i Tyskland
 Penkun i Tyskland
 Stargard Szczeciński
 Police, Polen
 Myślibórz

Landsbyer ved Gryfino 
 Radziszewo
 Daleszewo
 Czepino
 Pargowo ved floden Oder (østlige bred) ved Kołbaskowo ved Szczecin og Police
 Mescherin ved floden Oder (østlige bred) ved Gartz i Tyskland
 Chlebowo
 Binowo
 Wełtyń
 Banie
 Widuchowa

Se også 
 Hanseforbundet

Eksterne henvisninger 

 Gryfino online

Byer i Polen
Tidligere tyske byer
Hanse